En 33-årig mand måtte springe ud af et vindue på 1. sal da der var udbrudt brand i hans hus.

En 33-årig mand blev vækket natten mellem lørdag og søndag ved at ruderne i hans hus sprængtes. Han troede først, at det var tyve, der var på spil, men det var i virkeligheden en brand, der hærgede huset på Sdr. Stadionvej i Østrup ved Aars. Den 33-årige måtte springe ud af vinduet på 1. sal for at redde livet. Han blev sendt på sygehuset til observation for røgforgiftning, men er ellers ikke kommet til skade. Han har til gengæld ikke noget hus at vende hjem til. Det er totalt udbrændt. Det oplyser Nordjyllands Politi.